[bookmark: _w5w13puvj8in]Z A P I S N I K
11. sjednice Vijeća Mjesnog odbora Voćarska  
održane 28. ožujka 2022.
u zgradi Mjesnog odbora Voćarska, Voćarska cesta 71
s početkom u 18:00 sati, ured


Nazočne članice / - ovi Vijeća, abecedno:
1. Vedrana Čović
2. Ivan Kolonić
3. Velibor Mačukatin
4. Ondina Obradović
5. Dražen Vikić - Topić

Odsutne članice / -ovi Vijeća: P. Zore, Ljiljana Obradović 

Predsjedava predsjednica VMO Voćarska i vodi zapisnik

Predsjednica konstatira da je nazočno 5 članica Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 10. sjednice Vijeća, održane 03. ožujka 2022. godine bez izmjena.

Vijeće jednoglasno prihvaća dopunjeni

[bookmark: _rq8r2rl67jr0]DNEVNI RED:

1. [bookmark: _mtd1xov3aeeq]Zaključak o ukidanju ili uređenju pješačkog prijelaza na Voćarskoj ceste kod kbr. 71. - donošenje zaključka
2. [bookmark: _h5ko4f18wh4r]Zaključak o uređenju dvorišta objekta Mjesnog odbora Voćarska - donošenje zaključka
3. [bookmark: _4fa60zxle64j]Zaključak o pokretanju postupka uvrštenja u nepokretno kulturno dobro osam zidnih freski u objektu Mjesnog odbora Voćarska - donošenje zaključka
4. [bookmark: _esrdtu6mxt39]Zaključak o postavljanju dodatnih koševa za otpad na području Mjesnog odbora Voćarska -  donošenje zaključka
5. Zaključak o korištenju prostora Mjesnog odbora Voćarska – donošenje zaključka
6. [bookmark: _5g1gzmhor66q][bookmark: _5wv6mqr9nnqt]Zaključak o asfaltiranju i nivelaciji ulice Voćarsko naselje, kod prvog ulaza u garaže -  donošenje zaključka 
7. [bookmark: _4ehlu9s5v4vp]Zaključak o manifestaciji dan Mjesnog odbora Voćarska – donošenje zaključka
8. [bookmark: _7z4f659jwxqr]Pitanja, prijedlozi i obavijesti


[bookmark: _jokepog20l0]Ad. 1. Zaključak o ukidanju ili uređenju pješačkog prijelaza na Voćarskoj ceste kod kbr. 71. 
           - donošenje zaključka


U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK
o ukidanju ili uređenju pješačkog prijelaza na Voćarskoj ceste kod kbr. 71.

1. Vijeće Mjesnog odbora Voćarska predlaže nadležnom gradskom uredu da očevidom na 
       terenu utvrdi mogućnost sigurnijeg rješenja pješačkog prijelaza u Voćarskoj ulici kod kbr. 71.,   
       na način da isti:
- ukine ili premjesti,
- osigura dodatnim posstavljanjem stupića neposredno prije istog,
- učini vidljivim sa horizontalnom i vertikalnom prometnom signalizacijom, 
- da ga se na neki prihvatljiv način učini sigurnijim.

2. Vijeće predlaže prometnom redarstvu da pojača izvide na navedenoj lokaciji radi nepropisno parkiranih automobila na kolniku.

3. Ovaj zaključak biti će dostavljen Gradskoj četvrti Gornji grad – Medveščak na daljnje postupanje.


OBRAZLOŽENJE

Pješački prijelaz na Voćarskoj cesti kod kbr. 71, do dječjeg vrtića Medveščak i mjesnog odbora s dječjim igralištem se nalazi na zavoju, što ga i u optimalnim uvjetima čini opasnim. Vozači koji se kreću s juga uzbrdo prema Šalati ne vide prijelaz prije nego što dođu do njega, prometni znak je postavljen nakon zavoja; dok vozači koji se kreću iz smjera sjevera prema jugu često imaju veliko ubrzanje tih 200 metara ravne ceste od vrha Voćarske. Horizontalni uspornik samo djelomično usporava vozila.
Na istočnom nogostupu Voćarske ceste nemarni stanovnici često parkiraju vozila tik do pješačkog prijelaza, nedostaje stupića, a na zapadnom roditelji ili dostavna vozila vrtića često čekaju ili parkiraju u istoj poziciji - na nogostupu tik do pješačkog i time znatno smanjuju vidljivost pješaka.


Ad. 2. Zaključak o uređenju dvorišta objekta Mjesnog odbora Voćarska - donošenje 
             zaključka

U raspravi sudjeluju svi nazočni članovi Vijeća.

Vijeće jednoglasno donosi 

ZAKLJUČAK
o uređenju dvorišta objekta Mjesnog odbora Voćarska

1. Mjesni odbor Voćarska ima višenamjensko dvorište (dječje igralište, sportski dio, društveni dio s bočalištem) na gotovo 1.500 m2. Kako urbani vrtovi i voćnjaci sve više postaju dobar trend uređenja dijela gradskih javnih zelenih površina, Mjesni odbor Voćarska želi doprinijeti organizacijom raznih radionica koje bi se mogle održavati u dvorištu, a tematski bi bile vezane za urbanu poljoprivredu.

2. Vijeće Mjesnog odbora Voćarska traži od Gradskog zavoda za zaštitu spomenika i kulture da napravi potreban izvid i dozvoli dopunjavanje dvorišta mjesnog odbora, na način da se posade tri stablašice - voćke, nekoliko grmova, te na jugo-zapadnom dijelu dvorišta (kod ping - pong stolova) dvije povišene gredice s humusnom zemljom u koju bi vijećnici na radionicama mogli posaditi povrće.

4. Ovaj zaključak biti će dostavljen Gradskoj četvrti Gornji grad – Medveščak na daljnje postupanje.


[bookmark: _zfsophefd1m4]Ad. 3. Zaključak o pokretanju postupka uvrštenja u nepokretno kulturno dobro osam zidnih freski u objektu Mjesnog odbora Voćarska  - donošenje zaključka

U raspravi sudjeluju svi nazočni članovi Vijeća.

Vijeće jednoglasno donosi 

ZAKLJUČAK
o pokretanju postupka uvrštenja u nepokretno kulturno dobro
osam zidnih freski u objektu Mjesnog odbora Voćarska  

1. Vijeće Mjesnog odbora Voćarska tražiti od Gradskog zavoda za zaštitu spomenika kulture i prirode da pokrene postupak uvrštenja u nepokretno kulturno dobro osam zidnih freski u Mjesnom odboru u Voćarskoj 71, Zagreb, akademskih slikara Mirka Račkoga (1879.-1982.), Frane Šimunovića (1908.-1995.) i moguće Vilka Gecana (1994.-1973.). 

2. Zidne freske nekadašnjeg Društvenog doma, danas Mjesnog odbora u Voćarskoj 71, datiraju iz poslijeratnog razdoblja između 1946.-49. godine, tematski slikane u duhu soc-realizma djelo su gore navedenih autora i nalaze se unutar područja Povijesne urbane cjeline Grada, koja je kulturno dobro pod registarskim brojem Z-1525 Liste zaštićenih nepokretnih kulturnih dobara Registra kulturnih dobara Republike Hrvatske (NN/111/04) temeljem rješenja Ministarstva kulture, Uprave za zaštitu kulturne baštine br.:UP-I-612-08/02-01/135 od 24.05.2004. godine, stoga podliježe svim odredbama Zakona o zaštiti i očuvanju kulturnih dobara (NN69/99, NN151/03, NN157/03). 

3. Ovaj zaključak biti će dostavljen Gradskoj četvrti Gornji grad – Medveščak na daljnje postupanje.

OBRAZLOŽENJE

Osam zidnih freski predstavlja jedini sačuvani fresko ciklus iz razdoblja rane poratne umjetnosti u Zagrebu, i jedan od rijetkih sačuvanih u Hrvatskoj. Otkriva ikonografske obrasce slikarstva hrvatske inačice angažirane poslijeratne umjetnosti socrealizma, a koje je prilično neistraženo. Dat će važan doprinos znanosti i istraživanjima o toj umjetničkoj praksi. Autori su veliki umjetnici modernizma Frano Šimunović i Mirko Rački (od kojih je potonji izuzetno bio važan političar, kulturni radnik, ideolog Jugoslavenstva, predsjednik JAZU, te povjesničar), dok eventualnu vezu s navedenim trećim autorom, Vilkom Gecanom valja ispitati (riječima povjesničarke umjetnosti Ivane Hanaček)


Ad. 4. Zaključak o postavljanju dodatnih koševa za otpad na području Mjesnog odbora 
           Voćarska -  donošenje zaključka

U raspravi sudjeluju svi nazočni članovi Vijeća.

Vijeće jednoglasno donosi 

Z A K LJ U Č A K
o postavljanju dodatnih koševa za otpad
na području Mjesnog odbora Voćarska

1. Kako se kante za miješani komunalni otpad planiraju ukloniti sa javnih površina, Vijeće Mjesnog odbora Voćarska traži da radi velike cirkulacije šetaća postave koševi za otpad na ulaze na pseću livadu (k.č. 4076, k.o. Centar), te na Rikardovim stubama, na prvom podestu pored klupe za odmor. 

2. Ovaj zaključak biti će dostavljen Gradskoj četvrti Gornji grad – Medveščak na daljnje postupanje.


Ad. 5.  Zaključak o korištenju prostora Mjesnog odbora Voćarska – donošenje zaključka

U raspravi sudjeluju svi nazočni članovi Vijeća.

Vijeće jednoglasno donosi 

ZAKLJUČAK
o korištenju prostora Mjesnog odbora Voćarska

1. Ukoliko korisnici ne koriste odobrene termine, a zbog veće potražnje za prostorom, dužni su pravovremeno obavijestiti Vijeće o otkazivanju termina na email mo.vocarska@gmail.com ili direktno otkazato termin u kalendaru, a najkasnije tri radna dana unaprijed.

2. Ovaj zaključak biti će dostavljen Gradskoj četvrti Gornji grad – Medveščak na znanje.



	R br. odobrenja
	naziv
	odgovorna osoba
	kontakt
	prostor**
	dan i vrijeme korištenja

	
	Udruga Dobro dobrim
	Senad Palić, predsjednik
	 099 29 19 877, dobrodobrimdodo@gmail.com
	Južna nus prostorija
	Radnim danom ujutro

	
	Dramska grupa Luke Dragića
	Luka Dragić, Mikulićeva ulica
	dragic.luka@gmail.com
	Mala dvorana
	Pon i četvrtkom 19:30-21





[bookmark: _d1lxhwht9pzs]Ad. 6. Zaključak o asfaltiranju i nivelaciji ulice Voćarsko naselje, kod prvog ulaza u garaže -  donošenje zaključka

U raspravi sudjeluju svi nazočni članovi Vijeća.

Vijeće jednoglasno donosi 

[bookmark: _nq2jmffg41le] 
ZAKLJUČAK
o asfaltiranju i nivelaciji ulice Voćarsko naselje

1. Na ulazu u ulicu Voćarsko naselje, kod prvih garaža sa desne strane ulice, uništen je asfalt, te je velika razlika u visini ulice.  Taj prostor osim što je ulaz za 14 garaža, služi i za okretanje vozila kojima vozači ulaze u ulicu kako bi se parkirali ili se privremeno zaustavili u namjeri da dovezu i odvezu djecu iz vrtića, te na aktivnosti koje se održavaju u objekt mjesnog odbora. Kako je razlika u nivou ceste do 40-tak centimetara, vozači često oštećuju podvozja svojih automobila.  Potrebno je asfaltiranje i odvod kanalicu vode.

2. Vijeće Mjesnog odbora Voćarska traži od nadležnog gradskog ureda uređenje ceste i prvog ulaza u garaže ulice Voćarsko naselje, na način da se na tom dijelu prometnica nivelira, dodaju kanalice za odvodnju oborinskih voda i nakon toga asfaltira.

3. [bookmark: _GoBack]Ovaj zaključak biti će dostavljen Gradskoj četvrti Gornji grad – Medveščak na daljnje postupanje.


[bookmark: _3l3xe0gfh3tb]Ad. 7. Zaključak o manifestaciji dan Mjesnog odbora Voćarska – donošenje zaključka

U raspravi sudjeluju svi nazočni članovi Vijeća.

Vijeće jednoglasno donosi 

ZAKLJUČAK
o manifestaciji dan Mjesnog odbora Voćarska

1. Vijeće Mjesnog odbora upoznato je sa mogučnošću obilježavanja dana mjesnog odbora. Vijeće smatra da je naprikladniji dan za obilježavanje dana mjesnog odbora bio jedan dan u proljetnom ili jesenskom dobu godine. 

2. Obzirom da Vijeće nema saznanja o nekom bitnom povijesnom događaju na području Mjesnog odbora Voćarsak predlaže se uputiti dopis Državnom arhivu. Nakon dobivenog odgovora od Državnog arhiva, Vijeće će zaključkom proglasiti dan Mjesnog odbora Voćarska.

3. Ovaj zaključak biti će dostavljen Gradskoj četvrti Gornji grad – Medveščak na znanje.


[bookmark: _mgtweur0ijx]Ad. 8. Pitanja, ostali prijedlozi, razno
[bookmark: _hgo1o42smdgx]
Predsjednica izvještava Vijeće o radu u zadnjih par tjedana od posljednje sjednice.

Pitanja i prijedoga nema.



Dovršeno oko 19:20 sati.



Zapisnik sastavila:
Vedrana Čović



KLASA: 024-08/22-003/18
URBROJ: 251-13-11-7-22-40
U Zagrebu, 28. ožujka 2022.

                                   
				
						


Predsjednica
Vijeća Mjesnog odbora Voćarska
Vedrana Čović                                                                 
